ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1096/97 υποβολή: Jesϊs Cabezσn Alonso (PSE) προς την Επιτροπή (21 Μαρτίου 1997)

Θέμα: Ρήτρα μη εφαρμογής διακρίσεων στην αναθεωρημένη Συνθήκη

Σε σχέση με την αναθεωρημένη διατύπωση του άρθ. 62 της Συνθήκης, όπως προτάθηκε από την ιρλανδική Προεδρία στο Ευρωπαϊκό Συμβούλιο του Δουβλίνου, δεν πιστεύει η Επιτροπή ότι η απαίτηση ομοφωνίας για την αντιμετώπιση προβλημάτων εφαρμογής διακρίσεων θα αποτελούσε ένα σοβαρότατο εμπόδιο για οποιαδήποτε δράση της Ένωσης κατά του φαινομένου αυτού;

Η ειδική πλειοψηφία, αντίθετα, δεν θα διευκόλυνε την κοινοτική δραστηριοποίηση για την υπέρβαση κάθε μορφής διακρίσεων;

Απάντηση του κ. Santer εξ ονόματος της Επιτροπής (20 Μαΐου 1997)

Το άρθρο 6α του σχεδίου αναθεώρησης της συνθήκης για την Ευρωπαϊκή Ένωση, το οποίο περιέχεται στην «προσθήκη» που προετοίμασε η προεδρία των Κάτω Χωρών, αναφέρεται στην καταπολέμηση κάθε μορφής διακρίσεων.

Στο πλαίσιο της διακυβερνητικής διάσκεψης, η Επιτροπή επιμένει στην σκοπιμότητα γενίκευσης της ειδικής πλειοψηφίας σε όλους τους τομείς που δεν έχουν συνταγματικό χαρακτήρα ή περιεχόμενο.

Αναγνωρίζοντας τον ιδιαίτερα ευαίσθητο χαρακτήρα των μέτρων καταπολέμησης των διακρίσεων, είναι βέβαιο ότι η ειδική πλειοψηφία θα διευκόλυνε τις αποφάσεις στον τομέα αυτό.
ΓΡΑΠΤΗ ΕΡΩΤΗΣΗ E-1090/97 υποβολή: Thomas Megahy (PSE) προς την Επιτροπή (21 Μαρτίου 1997)

Θέμα: Κλείσιμο του εργοστασίου Renault στο Vilvoorde

Εάν ένας μείζων κατασκευαστής αυτοκινήτων μπορεί να κλείνει εργοστάσιο άνευ προειδοποιήσεως με απώλεια άνω των 3 000 θέσεων εργασίας, σε τί χρησιμεύουν οι υφιστάμενοι κανόνες της Ευρωπαϊκής Ενώσεως περί πληροφορήσεως των εργαζομένων και διαβουλεύσεως με αυτούς;

Απάντηση του κ.Flynn εξ ονόματος της Επιτροπής (14 Μαΐου 1997)

Η απόφαση της Renault να κλείσει το εργοστάσιό της στο Vilvoorde εμπίπτει στο πεδίο δύο κοινοτικών οδηγιών, της οδηγίας 75/129/ΕΟΚ (ομαδικές απολύσεις) ((ΕΕ L 48, 22.2.1995 )) και της οδηγίας 94/45/ΕΟΚ (ευρωπαϊκές επιτροπές επιχείρησης) ((EE L 254, 30.9.1994 )).

Τα δύο αυτά κοινοτικά έγγραφα εφαρμόστηκαν στους σχετικούς εθνικούς νόμους (το βελγικό νόμο όσον αφορά την πρώτη οδηγία και το γαλλικό νόμο όσον αφορά τη δεύτερη). Οι εθνικοί αυτοί νόμοι περιέχουν μηχανισμούς που επιτρέπουν την τήρηση των υποχρεώσεων που περιέχονται στα έγγραφα αυτά.

Η Επιτροπή παρακολουθεί συνεχώς την καταλληλότητα αυτών των μηχανισμών τήρησης των οδηγιών με στόχο την εξασφάλιση του ότι η αναδιάρθρωση των επιχειρήσεων επιτελείται με τρόπο κοινωνικά αποδεκτό, κυρίως αφού οι αντιπρόσωποι των εργαζομένων ενημερωθούν και ζητηθεί η γνώμη τους.
ΓΡΑΠΤΗ ΕΡΩΤΗΣΗ E-0339/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για ενίσχυση στην κατανάλωση στην Πορτογαλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995, η συνολική δαπάνη του τμήματος εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996 ανέρχεται σε 1.781 εκατ. Ecu. Παρόλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες και δεν υπερέβαιναν τα 812,5 εκατ. Ecu.

Από τις δαπάνες αυτές, 268,6 και 166 εκατ. Ecu το 1995 και το 1996 αντιστοίχως διατέθηκαν για ενίσχυση στην κατανάλωση.

Ποιό είναι το συνολικό ύψος των δαπανών που πραγματοποιήθηκαν για ενίσχυση στην κατανάλωση ελαιολάδου στην Πορτογαλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-0343/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για μέτρα αποθεματοποίησης στην Ιταλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στο γενικό προϋπολογισμό για το 1996 ανέρχονται σε 1.781 εκατ. Ecu. Παρόλο που το ποσόν αυτό κινείται στο πλαίσιο των δαπανών μεταξύ 1991 και 1993, διαπιστώνεται ότι το επίπεδο δαπανών του 1995 ήταν πολύ κατώτερο και δεν υπερέβη τα 812,5 εκατ. Ecu.

Από τις δαπάνες αυτές, το ποσό για τα μέτρα αποθεματοποίησης κατά το 1995 ήταν αρνητικό, υπολογιζόμενο σε - 94,9 εκατ. Ecu.

Ποιό είναι το συνολικό ύψος των δαπανών για μέτρα αποθεματοποίησης του ελαιολάδου στην Ιταλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-1081/97 υποβολή: Nikitas Kaklamanis (UPE) προς την Επιτροπή (21 Μαρτίου 1997)

Θέμα: Δραστηριότητα τουρκικών οργανώσεων στο Πακιστάν και πυρηνικό πρόγραμμα της χώρας αυτής

Υπάρχουν πληροφορίες ότι ιδιωτικές πακιστανικές οργανώσεις δραστηριοποιούνται στην πόλη Peshawar, κοντά στα σύνορα με το Αφγανιστάν, χρηματοδοτούμενες από τουρκικές ισλαμικές οργανώσεις και ανάμεσα στις δραστηριότητές τους περιλαμβάνεται η αποστολή εντύπου υλικού στην περιοχή Singyang.

Σε ένα άλλο πεδίο, των κινεζο-πακιστανικών σχέσεων, επιβεβαιώθηκε η αποστολή και εγκατάσταση τριών κινεζικών πυραύλων Μ-11 καθώς και η κατασκευή βάσεως (περιοχή Taxila) όπου θα εγκατασταθούν πύραυλοι ίδιου τύπου, οι οποίοι θα κατασκευάζονται στο Πακιστάν με κινεζική τεχνική βοήθεια.

Οι πύραυλοι αυτοί μπορούν να φέρουν και πυρηνική γόμωση και έχουν βεληνεκές 500 χλμ.

Είναι σαφές ότι η περίεργη αυτή συνεργασία Πακιστάν-Κίνας και Πακιστάν-Τουρκίας, καθώς και η μυστική παροχή χρηματοδοτήσεων από τουρκικές ισλαμικές οργανώσεις δημιουργούν ανησυχία και επιβεβαιώνουν τους φόβους για στενή εμπλοκή της Τουρκίας σε αποσταθεροποιητικές ενέργειες σε μία περιοχή που τα συμφέροντα της Ε.Ε. είναι ζωτικά.

Θα ήθελα να πληροφορηθώ από την Ευρωπαϊκή Επιτροπή αν γνωρίζει για το θέμα, και σε τί ενέργειες έχει ή πρόκειται να προβεί ώστε να επισημανθούν οι τουρκικές ισλαμικές οργανώσεις που εμπλέκονται σε σενάρια αποσταθεροποίησης, κάτι που ασφαλώς εγκυμονεί κινδύνους για την ευρύτερη περιοχή.

Απάντηση του κ. Van den Broek εξ ονόματος της Επιτροπής (28 Απριλίου 1997)

Η Επιτροπή δεν διαθέτει πληροφορίες σχετικά με τα γεγονότα που εκθέτει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-1425/97 υποβολή: Anita Pollack (PSE) προς την Επιτροπή (23 Απριλίου 1997)

Θέμα: Ο τομέας παροχής υπηρεσιών σε εθελοντική βάση

Λαμβάνοντας υπόψη τον σημαντικό ρόλο που διαδραματίζουν στην κοινωνία οι οργανώσεις παροχής υπηρεσιών σε εθελοντική βάση, θα μπορούσε μήπως η Επιτροπή να αναφέρει με ποιούς τρόπους αναγνωρίζεται ο τομέας παροχής υπηρεσιών σε εθελοντική βάση ώστε να τύχει μεγαλύτερης χρηματοδότησης από κονδύλια της ΕΕ;

Απάντηση του κ. Παπουτσή εκ μέρους της Επιτροπής (29 Μαΐου 1997)

Η Επιτροπή αναγνωρίζει όλο και περισσότερο τη σημασία της εθελοντικής εργασίας για την κοινοτική χρηματοδότηση. Πολλά σχέδια που αφορούν την εθελοντική εργασία έχουν χρηματοδοτηθεί. Η Επιτροπή διαχειρίζεται τη δοκιμαστική δράση της ευρωπαϊκής εθελοντικής εργασίας. Η δράση αυτή υποβοηθά τη διεθνική εθελοντική προσφορά εργασίας και στο παρελθόν χρηματοδότησε την ευρωπαϊκή μέρα της εθελοντικής προσφοράς εργασίας. Η Επιτροπή υπέβαλε επίσης μια πρόταση στο Κοινοβούλιο και στο Συμβούλιο για ένα πολυετές κοινοτικό πρόγραμμα σχετικά με την εθελοντική εργασία.

Η Επιτροπή μπορεί να αναγνωρίσει το χρόνο της εθελοντικής εργασίας ως μέρος των κεφαλαίων που παρέχει ένας οργανισμός σε συγχρηματοδοτούμενα σχέδια που χρησιμοποιούν ευρωπαϊκά κεφάλαια. Ο εν λόγω χρόνος εργασίας διαφέρει από το ένα ευρωπαϊκό χρηματοδοτικό πρόγραμμα στο άλλο και πρέπει να εγκρίνεται προκαταβολικά από την Επιτροπή.
ΓΡΑΠΤΗ ΕΡΩΤΗΣΗ E-1825/97 υποβολή: Carles-Alfred Gasςliba i Bφhm (ELDR) προς την Επιτροπή (28 Μαΐου 1997)

Θέμα: Εισαγωγές αγροτικών προϊόντων στην επαρχία της Βαλένθια

Η επαρχία της Βαλένθια είναι αποδέκτης πολλών εισαγωγών αγροτικών προϊόντων που προέρχονται από τρίτες χώρες που δεν ανήκουν στην Ευρωπαϊκή Ένωση, όπως είναι το κρασί, το ρύζι, τα οπωροκηπευτικά, το μέλι, οι ξηροί καρποί, το σισάρι και τα εσπεριδοειδή, μεταξύ άλλων, τα οποία, σε πολλές περιπτώσεις δεν περνούν κανενός είδους έλεγχο σε σχέση με την τήρηση των φυτοϋγειονομικών προδιαγραφών που απαιτεί η ΕΕ.

Όπως ήδη γνωρίζει η Επιτροπή, έχει διαπιστωθεί η μαζική εισαγωγή αιγυπτιακής πατάτας που δεν καλύπτει τις εν λόγω προδιαγραφές, με όλους τους συνεπαγόμενους κινδύνους.

Μπορεί η Επιτροπή να μας ενημερώσει τι είδους μέτρα ελέγχου έχουν προβλεφθεί για αυτές τις εισαγωγές προϊόντων τρίτων χωρών σε σχέση με την εφαρμογή των προδιαγραφών ποιότητας που ορίζει η Ευρωπαϊκή Ένωση, τις φυτοϋγειονομικές ρυθμίσεις και τους ελαχίστους επιτρεπόμενους δείκτες καταλοίπων;

Λαμβάνει υπόψη η Επιτροπή τις οικονομικές συνέπειες που προκαλούν οι εν λόγω εισαγωγές όσον αφορά τη διατήρηση του εισοδήματος των αγροτών της μεσογειακής λεκάνης, ειδικότερα δε της επαρχίας της Βαλένθια;

Πώς σκοπεύει η Επιτροπή να ρυθμίσει αποτελεσματικά αυτές τις εισαγωγές και να αντισταθμίσει τις ζημίες που υφίσταται η γεωργία της Βαλένθια λόγω της έλλειψης αποτελεσματικού ελέγχου αυτών των εισαγωγών;

Απάντηση του κ. Fischler εξ ονόματος της Επιτροπής (24 Ιουνίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-1726/96 του κ Vallvι ((ΕΕ C 11, 13.1.1997. )).
ΓΡΑΠΤΗ ΕΡΩΤΗΣΗ E-0994/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: Γεωργικές επιχειρήσεις στη Φινλανδία

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στη Ισπανία, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στη Φινλανδία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat
ΓΡΑΠΤΗ ΕΡΩΤΗΣΗ αρ θ. 199/97 του Graham WATSON προς το Συμβούλ ο. Ανθρώπινα δικαιώματα στην Τουρκία



Επίσημη Εφημερίδα αριθ. C 367 της 04/12/1997 σ. 0008



ΓΡΑΠΤΗ ΕΡΩΤΗΣΗ E-0199/97 υποβολή: Graham Watson (ELDR) προς το Συμβούλιο (6 Φεβρουαρίου 1997) Θέμα: Ανθρώπινα δικαιώματα στην Τουρκία Υπό το πρίσμα της απάντησης στη γραπτή ερώτηση Ε-2353/96 ((ΕΕ C 60 της 26.2.1997, σελ. 7. )), τι συγκεκριμένες ενημερωτικές πηγές χρησιμοποιεί το Συμβούλιο για να ελέγξει την κατάσταση των ανθρωπίνων δικαιωμάτων στην Τουρκία; Οι πηγές αυτές περιλαμβάνουν τη Δειθνή Αμνηστεία, το Παρατηρητήριο Ανθρωπίνων Δικαιωμάτων του Ελσίνκι, την Τουρκική Ένωση για τα Ανθρώπινα Δικαιώματα, τον Index για τη Λογοκρισία ή το Κουρδικό Κέντρο Πληροφοριών στο Λονδίνο; Απάντηση (5 Ιουνίου 1997) Το Συμβούλιο χρησιμοποιεί πληροφορίες τις οποίες αντλεί από ευρύ φάσμα πηγών, συμπεριλαμβανομένων των δημοσιευμένων πληροφοριών και εκείνων τις οποίες παρέχουν τα κράτη μέλη, καθώς και ποικίλες άλλες κυβερνητικές και μη κυβερνητικές πηγές. Σ' αυτές περιλαμβάνονται και οι ΜΚΟ τους οποίους ανέφερε ο αξιότιμος βουλευτής.
ΓΡΑΠΤΗ ΕΡΩΤΗΣΗ E-1353/97 υποβολή: Ludivina Garcνa Arias (PSE) προς την Επιτροπή (21 Απριλίου 1997)

Θέμα: Ευρωπαϊκή συνεργασία υπέρ των γυναικών στη Μοζαμβίκη

Θα μπορούσε η Επιτροπή να αναφέρει ποιές άμεσες ενέργειες συνεργασίας της Επιτροπής, μέσω των ΜΚΟ ή στο πλαίσιο του ΕΤΑ, πραγματοποιήθηκαν, πραγματοποιούνται ή σχεδιάζεται να πραγματοποιηθούν στη Δημοκρατία της Μοζαμβίκης, με στόχο τη βελτίωση της θέσης των γυναικών ή, στην περίπτωση των κοριτσιών και των νέων γυναικών, την πρόληψη της σεξουαλικής εκμετάλλευσής τους;

Απάντηση του κ. Pinheiro εξ ονόματος της Επιτροπής (13 Μαΐου 1997)

Η Επιτροπή χρηματοδοτεί πολλά σχέδια που στοχεύουν στη βελτίωση της κατάστασης του πληθυσμού της Μοζαμβίκης. Ορισμένα από τα σχέδια αυτά στοχεύουν ειδικότερα στις γυναίκες. Ωστόσο, η Επιτροπή δεν χρηματοδοτεί ειδικά σχέδια για γυναίκες στη Μοζαμβίκη, στο πλαίσιο της πολιτικής της για αυξημένη ενσωμάτωση του θέματος της ισότητας των φύλων σε όλα τα προγράμματα συνεργασίας.

Η Επιτροπή δεν χρηματοδοτεί σχέδια που στοχεύουν αποκλειστικά στην πρόληψη της σεξουαλικής εκμετάλλευσης κοριτσιών, αν και ορισμένα σχέδια κοινωνικού ή υγειονομικού χαρακτήρα (όπως τα σχέδια για τα παιδιά του δρόμου, ή για την αντιμετώπιση των σεξουαλικά μεταδιδόμενων ασθενειών) περιέχουν ενδεχομένως στοιχεία που θα μπορούσαν να αποβούν χρήσιμα στον τομέα αυτό.
ΓΡΑΠΤΗ ΕΡΩΤΗΣΗ E-1296/97 υποβολή: Bαrbara Dόhrkop Dόhrkop (PSE) προς την Επιτροπή (11 Απριλίου 1997)

Θέμα: Δικαίωμα ψήφου στις δημοτικές εκλογές

Η Συνθήκη για την Ευρωπαϊκή Ένωση χορηγεί δικαίωμα ψήφου στις ευρωπαϊκές εκλογές σε όλους τους ευρωπαίους πολίτες, ανεξαρτήτως του αν είναι εγκατεστημένοι σε κράτος μέλος διαφορετικό εκείνου του οποίου είναι υπήκοοι. Η οδηγία 94/80 ((ΕΕ L 368 της 31.12.1994, σελ. 38 )), η οποία αναπτύσσει το δικαίωμα αυτό, δεν έχει ακόμη ενσωματωθεί στην εθνική νομοθεσία του Βελγίου, παρότι ήταν υποχρεωμένο να το πράξει πρό της 1ης Ιανουαρίου 1996.

Ποιά άλλα κράτη μέλη έχουν παραβεί την υποχρέωση ένταξης της οδηγίας αυτής στην εθνική τους νομοθεσία;

Έχει τεθεί σε κίνηση, όπως στην περίπτωση του Βελγίου, η διαδικασία που προβλέπεται στο άρθρο 169 της ΣΕΕ;

Όσον αφορά το Βέλγιο, εφόσον η κυβέρνησή του δεν έχι απαντήσει στην αιτιολογημένη γνώμη της Επιτροπής, τί περιμένει η τελευταία για να προσφύγει στο Ευρωπαϊκό Δικαστήριο; Έχει θέσει η Επιτροπή κάποιο όριο αναμονής για την απάντηση της βελγικής κυβέρνησης;

Πόσους κοινοτικούς κατοίκους του Βελγίου ζημιώνει η καθυστέρηση αυτή;

Γνωρίζει η Επιτροπή τον αριθμό των κοινοτικών πολιτών, σε όλη την ΕΕ, οι οποίοι κατοικούν σε κράτος μέλος διαφορετικό εκείνου του οποίου είναι υπήκοοι;

Απάντηση του κ. Monti εξ ονόματος της Επιτροπής (16 Μαΐου 1997)

Η Επιτροπή κίνησε διαδικασία βάσει του άρθρου 169 της συνθήκης ΕΚ κατά όλων των κρατών μελών που δεν μετέφεραν εγκαίρως την οδηγία του Συμβουλίου 94/80/ΕΚ που θεσπίζει τις λεπτομέρειες άσκησης του δικαιώματος του εκλέγειν και εκλέγεσθαι στις εκλογές τοπικής αυτοδιοίκησης των πολιτών της Ένωσης που διαμένουν σε κράτος μέλος του οποίου δεν έχουν την ιθαγένεια.

Αυτά τα κράτη μέλη είναι το Βέλγιο, η Ελλάδα, η Ισπανία, η Γαλλία, η Αυστρία (μερική μεταφορά), η Φινλανδία και η Σουηδία.

Το Βέλγιο απάντησε στην αιτιολογημένη γνώμη της Επιτροπής. Η Επιτροπή θα αποφανθεί στο άμεσο μέλλον εάν θα ασκήσει προσφυγή σχετικά με την υπόθεση ενώπιον του Δικαστηρίου. Την 1η Ιανουαρίου 1994, ο αριθμός των αλλοδαπών που διαμένουν στο Βύλγιο ανερχόταν περίπου σε 550.000. Ο συνολικός αριθμός των πολιτών της Ένωσης που διαμένουν σε άλλο κράτος μέλος ανέρχεται περίπου σε 5.470.000 ((Eurostat 7 δημογραφικά στατιστικά στοιχεία 1996, σελίδες 48-49. ))
ΓΡΑΠΤΗ ΕΡΩΤΗΣΗ E-1513/97 υποβολή: Christoph Konrad (PPE) προς την Επιτροπή (5 Μαΐου 1997)

Θέμα: Μεταφορά και καταβολή κοινωνικών επιδομάτων σε άλλα κράτη μέλη

1. Γνωρίζει η Ευρωπαϊκή Επιτροπή ότι σε άλλα κράτη μέλη της Ευρωπαϊκής Ένωσης δεν καταβάλλονται κοινωνικά επιδόματα το δικαίωμα των οποίων έχει αποκτηθεί στη Γερμανία, όπως π.χ. το επίδομα ιατροφαρμακευτικής περίθαλψης;

2. Είναι η Επιτροπή της άποψης ότι η μη καταβολή των εν λόγω επιδομάτων στο εξωτερικό συμβιβάζεται με το Ευρωπαϊκό Δίκαιο;

3. Ετοιμάζεται εναρμόνιση ως προς το θέμα της καταβολής, στην επικράτεια άλλων κρατών της Ευρωπαϊκής Ένωσης, κοινωνικών επιδομάτων το δικαίωμα των οποίων έχει αποκτηθεί σε ένα συγκεκριμένο κράτος μέλος;

4. Εκκρεμούν προσφυγές σχετικά με το θέμα αυτό στο Ευρωπαϊκό Δικαστήριο ή σε εθνικά δικαστήρια;

Απάντηση του κ.Flynn εξ ονόματος της Επιτροπής (22 Μαΐου 1997)

1. Ο κ. βουλευτής αναφέρεται στα προβλήματα που προκύπτουν από το γεγονός ότι η γερμανική νομοθεσία εισήγαγε πρόσφατα ένα νέο κλάδο κοινωνικής ασφάλισης προκειμένου να προστατέψει άτομα τα οποία χρειάζονται μακροχρόνια περίθαλψη (ασφάλιση φροντίδας εξαρτώμενων «Pflegeversicherung»). Η ασφάλιση αυτή χρηματοδοτείται από συνδρομές ατόμων που είτε ζουν είτε εργάζονται στη Γερμανία. Σε περίπτωση ανάγκης προσφέρει στον ασφαλισμένο κάποιες παροχές και υπηρεσίες όπως το δικαίωμα εισαγωγής του σε ειδικά ιδρύματα. Επιπλέον, όσοι προτιμούν την κατ'οίκον παραμονή και να αναλάβουν οι ίδιοι την απαραίτητη περίθαλψή τους βοηθούμενοι από την οικογένεια ή φίλους τους, δικαιούνται ένα μηνιαίο ποσό προκειμένου να αποζημιωθούν για τις δαπάνες περίθαλψης. Οι γερμανικές αρχές έχουν την άποψη ότι καμία από αυτές τις παροχές για την ασφάλιση φροντίδας εξαρτώμενων δεν δύναται να εξαχθεί σε άλλα κράτη μέλη.

2. Η Επιτροπή πιστεύει ότι οι παροχές σε χρήμα που καταβάλλονται σε όσους επιλέγουν να αναλάβουν την περίθαλψή τους ανεπίσημα, μπορούν να εξαχθούν σε άλλα κράτη μέλη με την προϋπόθεση ότι τα εν λόγω άτομα είναι ασφαλισμένα στη γερμανική ασφάλιση φροντίδας εξαρτώμενων. Σύμφωνα με τους όρους του κανονισμού του Συμβουλίου (ΕΟΚ) 1408/71 οι παροχές αυτές πρέπει να θεωρούνται παροχές ασθένειας σε χρήμα ((Κανονισμός του Συμβουλίου (ΕΚ) 118/97 ο οποίος τροποποιεί και ενημερώνει τον κανονισμό (ΕΟΚ) 1408/71 και τον κανονισμό (ΕΟΚ) 574/92 - ΕΕ L 28, 30.1.1997. )).

3. Ωστόσο, πρέπει να σημειωθεί ότι ο κανονισμός αποσκοπεί στο συντονισμό και όχι στην εναρμόνιση των διαφορετικών συστημάτων κοινωνικής ασφάλισης που ισχύουν στα κράτη μέλη. Βασιζόμενος στο άρθρο 51 της Συνθήκης ΕΚ, ο κανονισμός του Συμβουλίου (ΕΟΚ) 1408/71 συντονίζει τα συστήματα κοινωνικής ασφάλισης με μοναδικό στόχο την εξασφάλιση της ελεύθερης κυκλοφορίας των ατόμων. Αυτό υλοποιείται με ειδικές μεθόδους μια εκ των οποίων είναι η εξαγωγή των παροχών ασθένειας σε χρήμα.

4. Εκκρεμούν δύο προδικαστικές αποφάσεις ενώπιον του Ευρωπαϊκού Δικαστηρίου σχετικά με την εξαγωγή των παροχών των γερμανικών ασφαλίσεων φροντίδας εξαρτώμενων ((Υπόθεση C-160/96 MOLENAAR ΕΕ C 197/13 της 6.7.1997 και υπόθεση C 40/97 JORDY EEC 94/11 της 22.3.1997. )).
ΓΡΑΠΤΗ ΕΡΩΤΗΣΗ E-1033/97 υποβολή: Hiltrud Breyer (V) προς το Συμβούλιο (24 Μαρτίου 1997)

Θέμα: Κίνδυνος για την υγεία του πληθυσμού και των εργαζομένων λόγω της υποεκτίμησης της ακτινοβολίας ουδετερονίων κατά την μεταφορά λίαν ραδιενεργών αποβλήτων

Μια ομάδα επιστημόνων προχώρησε, όσον αφορά την εκπόνηση συντελεστών ποιότητας, σε περαιτέρω συστάσεις προς την αδελφή οργάνωση της ICRP την International Commission on Radiological Units an Measurements (IRCU). Λόγω των πολυάριθμων ενδείξεων, που προέκυψαν σε πειράματα για την επενέργεια της ακτινοβολίας στον οργανισμό, ότι ιδίως στον τομέα των χαμηλότερων δόσεων, η σχετική βιολογική επίδραση των ουδετερονίων είναι πολύ υψηλότερη από εκείνη που είχε υποτεθεί αρχικά, η εν λόγω ομάδα επιστημόνων πρότεινε την θέσπιση συντελεστή ποιότητας 25 (IRCU 40 1986), ανεξάρτητα από την ενέργεια των ουδετερονίων.

1. Πώς κρίνει το Συμβούλιο την οδηγία της IRCU 40 1986;

2. Ποιά είναι τα συμπεράσματα που έχουν συναχθεί εξ αυτής για την προστασία από την ακτινοβολία στα κράτη μέλη της Ευρωπαϊκής Ένωσης;

Κοινή απάντηση στις γραπτές ερωτήσεις Ε-1029/97, Ε-1031/97 και Ε-1033/97 (2 Ιουλλίου 1997)

Το Συμβούλιο εξέδωσε, στις 13 Μαΐου 1996, την Οδηγία 96/29/Ευρατόμ «για τον καθορισμό των βασικών κανόνων ασφάλειας για την προστασία της υγείας των εργαζομένων και του πλυθυσμού από τους κινδύνους που προκύπτουν από ιοντίζουσες ακτινοβολίες ((ΕΕ L 159 της 29.6.1996, σελ. 1 )).

Ως προς την αξιολόγηση ειδικότερα των ποικίλων επιπτώσεων από τους επιμέρους τύπους και ανέργειες των ιοντίζουσων ακτινοβολιών, τα άρθρα 15 και 16 της Οδηγίας προβλέπουν τη χρήση των τιμών του παράγοντα στάθμισης της ακτινοβολίας που συνιστά, ειδικά η Διεθνής Επιτροπή Προστασίας από τις Ακτινοβολίες /ICPR) με το υπ αριθμό 60 δημοσίευμά της.
ΓΡΑΠΤΗ ΕΡΩΤΗΣΗ E-0992/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: Γεωργικές επιχειρήσεις στη Δανία

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στη Δανία, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στη Δανία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat
ΓΡΑΠΤΗ ΕΡΩΤΗΣΗ E-1116/97 υποβολή: Joan Vallvι (ELDR) προς την Επιτροπή (24 Μαρτίου 1997)

Θέμα: Χρησιμοποίηση τοπωνυμίων σε επίσημα έγγραφα

Ο υποβάλλων την παρούσα ερώτηση έχει παρατηρήσει ότι σε ορισμένα έγγραφα της Επιτροπής τα τοπωνύμια τα αναφερόμενα σε δήμους της Καταλωνίας, των Βαλεαρίδων Νήσων και της περιφέρειας της Βαλένθιας δεν αναγράφονται σύμφωνα με την επίσημη σήμερα ονομασία τους αλλά ακολουθούν την προηγούμενη διατύπωσή τους στα καστελιάνικα ισπανικά, που επέβαλε το πολιτικό καθεστώς πριν από την αποκατάσταση της δημοκρατίας.

Για παράδειγμα, στο έγγραφο CΟΜ(96)388 τελικό της 4ης Σεπτεμβρίου 1996, με τον τίτλο Ετήσια Έκθεση του Ταμείου Συνοχής, διαβάζουμε:

- σελ. 20, 58, 355: Lιrida και Gerona αντί Lleida και Girona

- σελ. 20: Figueras αντί Figueres

- σελ. 87: Jαtiva αντί Xαtiva

- σελ. 105: Puerto de la Selva αντί Port de la Selva

- σελ. 110: San Pedro Pescador αντί Sant Pere Pescador

- σελ. 215: Sta. Coloma de Gramanet αντί Sta. Coloma de Gramenet

Η ανωτέρω σωστή διατύπωση προέρχεται από τον κατάλογο των δήμων και των ταχυδρομικών κωδικών αριθμών που εξέδωσε την 1η Μαΐου 1996 η Εθνική Στατιστική Υπηρεσία της Ισπανίας.

Γιατί οι υπάλληλοι της Επιτροπής δεν τηρούν τους κανόνες που έχει θέσει ο εν λόγω επίσημος φορέας σχετικά με την διατύπωση των τοπωνυμίων;

Aπάντηση της κ. Wulf-Mathies εξ ονόματος της Επιτροπής (13 Μαΐου 1997)

Στις απαντήσεις τις σχετικές με τις συνδρομές του Ταμείου Συνοχής, η Επιτροπή χρησιμοποιεί τα τοπωνύμια, τα οποία αναγράφονται στα έντυπα αίτησης για ενίσχυση που υποβάλλονται από τις αρμόδιες αρχές του κράτους μέλους.

Όσον αφορά την ετήσια έκθεση του Ταμείου Συνοχής, η ισπανική απόδοση η οποία είναι μετάφραση της γαλλικής ή του πρωτότυπου αγγλικού, το κριτήριο που ακολουθήθηκε συνίσταται στη χρησιμοποίηση του τοπωνυμίου που αντιστοιχεί στη γλώσσα προς την οποία μεταφράζεται.

Για να εξαλειφθεί κάθε δυσκολία στο θέμα αυτό, η Επιτροπή θα έρθει σε επαφή με τη μόνιμη επιτροπή της Ισπανίας, προκειμένου τελευταία αυτή να της παράσχει τον επίσημο πίνακα των τοπωνυμίων που χρησιμοποιούνται από την Ισπανία, στην οποία η Επιτροπή θα μπορεί να βασίζεται στο μέλλον.